stanford-oval/wikipedia huggingface dataset:
יחזקאל קישון
לקריאה נוספת

פרופ' קישון יחזקאל (ההסתדרות הרפואית בישראל, אתר הר"י)
פרופ' יחזקאל קישון - תולדות חיים
עדות ד"ר קישון יחזקאל - מפקד גדוד רפואה 504 באוגדה 143, באתר המרכז למלחמת יום הכיפורים
הערות שוליים

↑  "עמוד האש" מלחמת יום כיפור, אגד תחזוקה 7093
↑  אח"י לוויתן - בים האירי ליד בריטניה, הענף לאיתור נעדרים
↑  נשיאי האיגוד הישראלי לקרדיולוגיה פרופ' יחזקאל קישון (1987-1989)
↑  פרס ע"ש קישון בית החולים וולפסון
פינת הנצחה לפרופסור יחזקאל קישון ביער חולדה
יחסי אוזבקיסטן–דנמרק

| יחסי אוזבקיסטן–דנמרק |
| --- | --- |
אוזבקיסטן: דנמרק


אוזבקיסטן: דנמרק
שטח (בקילומטר רבוע)
447,400: 43,094
אוכלוסייה
36,534,946: 5,983,727
תמ"ג (במיליוני דולרים)
90,889: 404,199
תמ"ג לנפש (בדולרים)
2,488: 67,550
משטר
דיקטטורה נשיאותית: מונרכיה חוקתית

יחסי אוזבקיסטן–דנמרק הם יחסי החוץ שבין רפובליקת אוזבקיסטן לבין ממלכת דנמרק.
היסטוריה

דנמרק הכירה בעצמאות אוזבקיסטן ב-31 בדצמבר 1991, והיחסים הדיפלומטיים בין שתי המדינות כוננו ב-25 בינואר 1992.
במרץ 1995 ביקר נשיא אוזבקיסטן אסלאם קרימוב בקופנהגן לצורך השתתפות בפגישה העולמית של ראשי המדינות שאורגנה על ידי האו"ם והוקדשה לענייני הפיתוח החברתי.
באוגוסט 1997 הגיע שר החוץ של דנמרק נילס הלוויי פיטרסן, שכיהן כיו"ר הארגון לביטחון ולשיתוף פעולה באירופה (OSCE), לביקור רשמי באוזבקיסטן. במהלך הביקור נפגש עם נשיא אוזבקיסטן קרימוב, ראש הממשלה וגם עם שר החוץ של אוזבקיסטן ודן עימם בשאלות של שיתוף פעולה רב צדדי במסגרת OSCE, בעיות של ביטחון אזורי, וכן כמה היבטים של היחסים בין שתי המדינות.
שיתוף פעולה כלכלי

יחסי הסחר בין המדינות הם מועטים, ושיתוף פעולה כלכלי מתנהל בהיקף מאוד קטן.
כיום 6 חברות דניות פועלות בשוק האוזבקי. בפרט, שלוחה של החברה הדנית "יאן בינלאומי" (אספקת מוצרים של מוצרי מזון ומוצרי צריכה) והמיזם המשותף האוזבקית-דנית "מערכות מחשוב ניהול מרכז אסיה", הארגון האוזבקי-דני-אמריקאי "San juice production ltd Tashkent". בנוסף, נפתחה בטשקנט נציגות החברה הדנית "נובו נורדיקס", שהיא אחת המובילות בעולם בייצור תכשירים רפואיים, במיוחד אינסולין. הבנק הלאומי של אוזבקיסטן לפעילות כלכלית זרה מקיים יחסים עם הבנקים המתקדמים של דנמרק: "Den Danske Bank" ו-"Unibank". חברת התעופה הלאומית אוזבקיסטן איירווייז סיכמה הסכם עם חברת הנסיעות הדנית "לורדס נסיעות - וסיורים", לפיו האחרונה מבצעת מכירת כרטיסי הטיסה בטיסות אוזבקיות. לאחרונה[דרושה הבהרה] נחתם ההסכם על תקשורת אווירית ועל הגנה הדדית ועידוד השקעות.
נציגויות דיפלומטיות

אוזבקיסטן מיוצגת בדנמרק באמצעות שגרירותה במוסקבה, רוסיה.
דנמרק מיוצגת באוזבקיסטן באמצעות שגרירותה במוסקבה, רוסיה.
יחסי אינדונזיה – ארצות הברית

| יחסי אינדונזיה – ארצות הברית |
| --- | --- |
אינדונזיה: ארצות הברית


אינדונזיה: ארצות הברית
שטח (בקילומטר רבוע)
1,904,569: 9,833,517
אוכלוסייה
284,049,195: 345,891,750
תמ"ג (במיליוני דולרים)
1,371,171: 27,360,935
תמ"ג לנפש (בדולרים)
4,827: 79,103
משטר
דמוקרטיה נשיאותית: רפובליקה נשיאותית פדרלית

יחסי אינדונזיה – ארצות הברית הם היחסים הדיפלומטיים שבין רפובליקת אינדונזיה לבין ארצות הברית.
תושבי אינדונזיה רואים את ארצות הברית בצורה חיובית למדי, כאשר 61% מהאינדונזים החזיקו בדעה חיובית על ארצות הברית בשנת 2002, וירדו מעט ל-54% בשנת 2011, עלו ל-59% בשנת 2014, ועלו עוד יותר ל-62% בשנת 2015 (לעומת רק 26% שהחזיקו בהשקפה שלילית). במהלך ממשל טראמפ הורעה השקפתם של האינדונזים על ארצות הברית, כאשר רק 43% מהאינדונזים החזיקו בדעה חיובית על ארצות הברית בשנת 2018 (ירידה של כמעט 20% מסיום כהונתו של ברק אובמה) לעומת 42% שהחזיקו בדעה שלילית.
היסטוריה

ארצות הברית מילאה תפקיד חשוב בשחרור איי הודו המזרחיים ההולנדיים לקראת סיום מלחמת העולם השנייה מידי האימפריה היפנית, אולם למרבה הכעס של ההולנדים, ארצות הברית מילאה תפקיד מרכזי בעצמאות אינדונזיה בסוף שנות ה-40. המלחמה הקרה מילאה תפקיד קריטי כאשר הרפובליקה האינדונזית הפגינה את נכונותה ויכולתה לדכא איומים קומוניסטיים פנימיים. המדיניות של ארצות הברית מאז שנות ה-40 הייתה לתמוך באינדונזיה ולעזור לה להימנע מפריחת הקומוניזם והייתה הספק העיקרי לחימוש. אחרי יפן, אינדונזיה הייתה המדינה הפרו-אמריקאית הגדולה ביותר באסיה. היא אירחה השקעות אמריקאיות בנפט וחומרי גלם ושלטה במיקום אסטרטגי ביותר ליד נתיבי משלוח חיוניים.
ארצות הברית תחת הנשיא ג'ון קנדי התערבה בסכסוך במערב גינאה החדשה בין אינדונזיה להולנד, בגלל רכישת הנשק הסובייטי באינדונזיה ותכנון פלישה לשטח. הדיפלומט האמריקני אלסוורת' בנקר תיווך את הסכם ניו יורק, שבסופו של דבר נתן את מערב גינאה החדשה לאינדונזיה בשנת 1969 לאחר משאל עם שנוי במחלוקת. ממשלתו של לינדון ג'ונסון הסלימה את המלחמה בווייטנאם, מה שהגביר מאוד את המתחים עם אינדונזיה בשנים 1964–1965. היחסים הידרדרו עוד יותר עם התנגדותה של אינדונזיה להקמת מלזיה שהובילה למלחמה. באמצע 1965 התקרב סוקרנו לסין, הוקיע את האימפריאליזם האמריקני והעניק השראה להפגנות אנטי אמריקאיות. לאחר ניסיון הפיכה ב-30 בספטמבר 1965, והטבח שבוצע בקרב הקומוניסטים, עלה סוהארטו הפרו-מערבי לשלטון בשנת 1968, וארצות הברית החלה להעניק סיוע כלכלי וצבאי לאינדונזיה.
פלישת צבא אינדונזיה למזרח טימור החלה ב-7 בדצמבר 1975 אחרי שנדחתה ב-24 שעות על מנת לא להביך את נשיא ארצות הברית, ג'רלד פורד ומזכיר המדינה הנרי קיסינג'ר שביקרו בג'קרטה ביקור רשמי ב-5 וב-6 בדצמבר. צמידות זו של הביקור לפלישה תרמה לחשד שהמבצע זכה לאישור סופי של ארצות הברית. ואכן, ארצות הברית מימנה כ-90% מהנשק לפלישה - בשווי של כ-$250,000,000.
עם תום המלחמה הקרה בשנת 1989 והפתרון של משבר מזרח טימור בשנת 2000, היחסים בין אינדונזיה לארצות הברית לא התערערו. בשנת 2000 הגיעו היחסים לשיא של כל הזמנים. ההתקרבות הושלמה בהצלחה על ידי המעבר של אינדונזיה לדמוקרטיה בבחירות חופשיות, ואסטרטגיות המלחמה בטרור שלה. ממשל ג'ורג' וו. בוש טען לחלק מהקרדיט בטענה כי דוקטרינת בוש דגלה בדמוקרטיה כתרופה לטרור, וניסיונה של אינדונזיה הצדיק את הדוקטרינה. ממשל ברק אובמה הכיר בערכים ואינטרסים דמוקרטיים משותפים והכיר בתפקיד ההשפעה ההולך וגובר של אינדונזיה בענייני העולם הגלובליים. עד שנת 2010 נעשו מאמצים של שתי המדינות ליצור "הסכם שותפות מקיף" (CPA) הכולל אבטחה משופרת.
היחסים כיום

לארצות הברית אינטרסים כלכליים ומסחריים חשובים באינדונזיה. אינדונזיה היא מעצמה דמוקרטית יציבה המחויבת לקיים שותפות כוללת עם ארצות הברית. אינדונזיה היא ליבת היציבות האזורית בגלל מיקומה האסטרטגי. ביחסים בין המדינות ישנן גם נקודות בעייתיות, למשל, הפרות של זכויות אדם באינדונזיה או הכרה בעצמאות פלסטין.
יחסי סחר

לאינדונזיה יש כלכלת שוק בה המדינה ממלאת תפקיד חשוב. יצוא אמריקני לאינדונזיה כולל: מוצרים חקלאיים, מטוסים, מכונות, חוטי כותנה ובדים. יבוא אמריקני מאינדונזיה כולל: מוצרים חקלאיים, ביגוד, מכוניות חשמליות ונפט. חברות אמריקאיות השקיעו רבות בתחום הנפט באינדונזיה. שתי חברות אמריקאיות פועלות במכרות נחושת / זהב באינדונזיה. לארצות הברית ולאינדונזיה יש הסכם למניעת מיסוי כפול.
נציגויות דיפלומטיות

אינדונזיה מחזיקה בארצות הברית שגרירות בוושינגטון די סי ו-5 קונסוליות בשיקגו, יוסטון, לוס אנג'לס, ניו יורק וסן פרנסיסקו.
ארצות הברית מחזיקה באינדונזיה שגרירות בג'קרטה ו-2 קונסוליות בסורבאיה ודנפסאר.
יחסי יוון–תוניסיה

| יחסי יוון–תוניסיה |
| --- | --- |
יוון: תוניסיה


יוון: תוניסיה
שטח (בקילומטר רבוע)
131,957: 163,610
אוכלוסייה
10,020,238: 12,295,083
תמ"ג (במיליוני דולרים)
238,206: 48,530
תמ"ג לנפש (בדולרים)
23,773: 3,947
משטר
דמוקרטיה: רפובליקה

נשיא תוניסיה קייס סעיד מארח את שר החוץ היווני ניקוס דנדיאס, 2020
יחסי יוון–תוניסיה הם יחסי החוץ בין יוון לתוניסיה.
סקירה כללית

שתי המדינות כוננו יחסים דיפלומטיים בשנת 1956, כאשר תוניסיה קיבלה את עצמאותה. שתי המדינות חברות באיחוד מדינות הים התיכון ובלה פרנקופוני.
נציגויות דיפלומטיות

יוון מחזיקה בתוניסיה שגרירות בתוניס.
תוניסיה מחזיקה ביוון שגרירות באתונה.
יחסי יוון–תימן

| יחסי יוון–תימן |
| --- | --- |
יוון: תימן


יוון: תימן
שטח (בקילומטר רבוע)
131,957: 527,968
אוכלוסייה
10,020,238: 40,880,051
תמ"ג (במיליוני דולרים)
238,206: 21,606
תמ"ג לנפש (בדולרים)
23,773: 529
משטר
דמוקרטיה: רפובליקה

יחסי יוון–תימן הם יחסי החוץ בין יוון לתימן.
סקירה כללית

יוון כוננה יחסים דיפלומטיים עם תימן בשנת 1972, אך היחסים הדו-צדדיים מוגבלים. האיחוד האירופי החל לספק סיוע לתימן בשנת 1980, ומאז הסיוע הזה גדל בהדרגה. תימן מועמדת לחברות במועצה לשיתוף פעולה במפרץ. מעט מאוד יוונים מתגוררים בתימן.
נציגויות דיפלומטיות

יוון מיוצגת בתימן באמצעות שגרירותה בריאד, ערב הסעודית, ובנוסף מחזיקה קונסוליה בצנעא.
תימן מיוצגת ביוון באמצעות שגרירותה ברומא, איטליה.
כ"ד בשבט

כ"ד בשבט הוא היום העשרים וארבעה בחודש החמישי 
בשנה העברית, למניין החודשים מתשרי, והיום העשרים וארבעה בחודש האחד עשר 
למניין החודשים מניסן.
על פי הלוח העברי הקבוע, פרשת בר המצוה של ילד שנולד בכ"ד שבט היא, ברוב השנים, פרשת משפטים. אבל אם בר המצוה חל בשנה חסרה המתחילה בשבת (שנה מקביעות זחא או זחג) פרשת בר המצוה היא פרשת יתרו.
אירועים היסטוריים

ג'ת"י (לפי המקרא והמסורת היהודית) – נבואתו של זכריה הנביא ובה הבטחת ה' לבנות שנית את ירושלים החרבה ואת בית המקדש (ספר זכריה, פרק א', פסוק ז' ואילך)
ה'תש"ז – שר המושבות הבריטי, ארנסט בווין, מודיע כי שאלת ארץ ישראל תובא להכרעת האו"ם
ה'תשי"א – השבועון לילדים "הארץ שלנו" יוצא לאור לראשונה
ה'תשמ"ג – ועדת כַּהַן לחקירת טבח סברה ושתילה מגישה את המלצותיה
נולדו

ה'תרי"ד – אלכסנדר זיסקינד רבינוביץ', סופר ומשורר ישראלי (נפטר בה'תש"ה)
ה'תרנ"ה – ברוך אגדתי, צייר, רקדן, מאבות תעשיית הקולנוע והמחול בארץ ישראל (נפטר ה'תשל"ו)
ה'תר"ע – משה צ'רניאק, אלוף ישראל בשחמט (נפטר ה'תשמ"ד)
ה'תש"י – מקסים לוי, פוליטיקאי ישראלי (נפטר ה'תשס"ג)
ה'תש"י – הרב יוסף יצחק אופן, משפיע בישיבות חב"ד ועומד בראש מרכז חמ"ש.
ה'תשי"ג – שימי תבורי, זמר מזרחי ישראלי
נפטרו

ה'ת"כ – רבי שאול בן יוסף הלוי מורטירה, רב בקהילה הספרדית-פורטוגזית באמסטרדם, דרשן, ורבו של ברוך שפינוזה (נולד ב-ה'שנ"ו)
ה'תרמ"ח – הרבנית מנוחה רחל סלונים, בתו של אדמו"ר האמצעי מליובאוויטש, מכונה "אם היישוב היהודי בחברון" (נולדה ב-ה'תקנ"ט)
ה'תרפ"ב – אהרן דוד גורדון, הוגה דעות ציוני, ומנהיג רוחני של החלוצים בני העלייה השנייה והשלישית. (נולד בו' בסיוון ה'תרט"ז)
ה'תשכ"ט – פלטיאל דייקן, חוקר משפט עברי (נולד ב-ה'תרמ"ה)
ה'תשל"ו – הרב איסר יהודה אונטרמן, הרב הראשי לישראל בשנים ה'תשכ"ד-ה'תשל"ג (נולד ב-ה'תרמ"ו)
ה'תשל"ח – יזהר הררי, חבר הכנסת מטעם המפלגה הפרוגרסיבית, המפלגה הליברלית והמערך, יוזם החלטת הררי (נולד ב-ה'תרס"ח)
ה'תשפ"ד – רבי אלתר, מוזיקאי, כוכב ילדים ומלמד חרדי ישראלי (נולד ב-ה'תש"ח)
כ"ג בשבט – כ"ה בשבט
שבט
ארנסט בווין
יחסי יוון–תאילנד

| יחסי יוון–תאילנד |
| --- | --- |
יוון: תאילנד


יוון: תאילנד
שטח (בקילומטר רבוע)
131,957: 513,120
אוכלוסייה
10,020,238: 71,655,872
תמ"ג (במיליוני דולרים)
238,206: 514,945
תמ"ג לנפש (בדולרים)
23,773: 7,186
משטר
דמוקרטיה: מונרכיה

יחסי יוון–תאילנד הם היחסים הדיפלומטיים הרשמיים שבין הרפובליקה ההלנית לבין ממלכת תאילנד.
סקירה כללית

הרפובליקה ההלנית כוננה את יחסיה עם ממלכת תאילנד לראשונה בתאריך 26 במאי 1958. השגרירות של יוון בבנגקוק, בירת תאילנד, נפתחה לציבור בחודש נובמבר 1989. תאילנד גם היא מיוצגת ביוון באמצעות שגרירות שהיא מחזיקה באתונה. בנוסף לשגרירות היוונית בבנגקוק, מחזיקה יוון גם משרד לשיתוף פעולה כלכלי.
על פי משרד החוץ היווני, ליוון יש יחסים "טובים מאוד" עם תאילנד, עם פוטנציאל לשיפורם ולהרחבת שיתוף פעולה הכלכלי. שיתוף הפעולה בין שתי המדינות בתחום המולטילטרלי גדל - בעיקר בהקשר של דיאלוג בנושא האיחוד האירופי עם המדינות של איגוד מדינות דרום-מזרח אסיה ואזור דרום-מזרח אסיה באופן כללי. שתי המדינות נוהגות לתמוך במועמד המדינה השנייה בארגונים בינלאומיים.
יחסים תרבותיים

היחסים שבין יוון לתאילנד הם יחסים חלשים, אך, על פי משרד החוץ היווני, הם "בעלי פוטנציאל" לשיפור, בעיקר דרך שיתוף פעולה בתחומים: מדעים, חינוך, מחקר, ספריות, תרבות, תקשורת, נוער וספורט.
מספר קטן של בעלי מוצא יווני מתגורר בתאילנד, רובם מעורבים בעסקים מקומיים ועוסקים בתחומי החקלאות והתיירות.
נציגויות דיפלומטיות

תאילנד מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה.
יוון מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה.
יחסי ארצות הברית – קוריאה הדרומית

| יחסי ארצות הברית – קוריאה הדרומית |
| --- | --- |
ארצות הברית: קוריאה הדרומית


ארצות הברית: קוריאה הדרומית
שטח (בקילומטר רבוע)
9,833,517: 99,720
אוכלוסייה
345,891,750: 51,704,841
תמ"ג (במיליוני דולרים)
27,360,935: 1,712,793
תמ"ג לנפש (בדולרים)
79,103: 33,126
משטר
דמוקרטיה נשיאותית: רפובליקה

יחסי ארצות הברית–קוריאה הדרומית הם היחסים הבילטרליים בין ארצות הברית של אמריקה לבין הרפובליקה של קוריאה.
היחסים בין שתי המדינות החלו באופן אינטנסיבי בעת מלחמת קוריאה, כאשר ארצות הברית סייעה להקים את המדינה המודרנית של קוריאה הדרומית, הידועה גם בשם הרפובליקה של קוריאה, ונלחמה לצדה במלחמה זו.
במהלך ארבעת העשורים שלאחר מכן, קוריאה הדרומית חוותה צמיחה כלכלית, פוליטית וצבאית אדירה, והפחיתה במידה ניכרת את התלות בארצות הברית.
ב-2009, כינה נשיא ארצות הברית ברק אובמה את קוריאה הדרומית ״אחת מבעלי בריתה הקרובים ביותר של אמריקה״. כמו כן, דרום קוריאה הוגדרה כבעלת ברית מרכזית של ארצות הברית שאינה חברה בנאט״ו.
בסקר של מכון פיו משנת 2019, אמרו 71% מאזרחי קוריאה הדרומית כי הם מחשיבים את ארצות הברית לבעלת בריתה המובילה של המדינה.
מלחמת קוריאה

ב-25 ביוני 1950, קוריאה הצפונית פלשה לקוריאה הדרומית. בעקבות הפלישה, פרצה מלחמת קוריאה. בתגובה, ארגון האומות המאוחדות שלח כוח צבאי המורכב מכ-16 מדינות ובראשן ארצות הברית להגנה על קוריאה הדרומית. מלחמת קוריאה, הייתה הסכסוך המזוין הראשון של המלחמה הקרה.
יחסים צבאיים

ב-1953, ארצות הברית וקוריאה הדרומית הפכו לבעלות ברית צבאית.
כיום, כ-29,000 חיילים אמריקאים מוצבים בקוריאה הדרומית.
בשנת 2009, ארה״ב וקוריאה הדרומית התחייבו לפתח את חזון הברית לשיתוף פעולה ביטחוני עתידי.
במהלך מלחמת ווייטנאם, שלחה קוריאה הדרומית לבקשת ארה״ב כוחות על מנת לסייע לחיילים האמריקאים. בתמורה, ארה״ב הגבירה את הסיוע הצבאי. ב-2004, שוב לבקשת ארה״ב, קוריאה הדרומית שלחה כוח צבאי קטן לעיראק, על מנת שהילחם לצד ארה״ב במלחמת עיראק.
יחסים כלכליים

ארה״ב וקוריאה הדרומית הן שותפות כלכליות חשובות זו לזו. הסחר בין ארה״ב לקוריאה הדרומית עומד על כמעט 60 מיליארד דולר. ארה״ב מדורגת ראשונה ברמת הסחר של קוריאה הדרומית.
יוסף לוין

| --- | --- |

 לידה:  22 בנובמבר 1935 רמת גן, פלשתינה (א"י) 
 פטירה:  11 בדצמבר 1998 (בגיל 63) 
 ענף מדעי:  הנדסת מכונות, הנדסת מערכות 
 מקום קבורה:  בית הקברות היהודי שדה יהושע (כפר סמיר) 
 מקום לימודים:  תיכון א' לאמנויות תל אביב  הטכניון – מכון טכנולוגי לישראל  אוניברסיטת סטנפורד 
 מוסדות:  הטכניון – מכון טכנולוגי לישראל  רפאל – מערכות לחימה מתקדמות 
 פרסים והוקרה:  פרס ביטחון ישראל (1986) 
 מספר צאצאים:  4 
 
יוסף לוין (22 בנובמבר 1935 - 11 בדצמבר 1998) היה מדען, מהנדס מכונות ומהנדס מערכות ישראלי. ראש פרויקט הטיל "פופאי" ומנהל חטיבה ברפא"ל, מחלוצי תחום הנדסת המערכת בישראל וחתן פרס ביטחון ישראל לשנת 1986.
ילדות

יוסף (יוסי) לוין נולד ברמת גן, בנם היחיד של דב ושפרה לוין. יוסף נקרא על שם אביה של שפרה, יוסף יוטשנקה, שנרצח בילדותה בידי קוזאקים בעיירה חמיילניק שבפולין.
בשנת 1939 בהיותו בן שלוש, נסע לוין עם אמו לביקור אצל סבו וסבתו הורי אימו בעיר קיילצה, ולאחר שהייה של מספר חודשים שם חששה אמו להישאר בפולין, ועל אף בקשתם של הוריה שתישאר, חזרו לארץ ישראל באחת האוניות האחרונות שיצאו מפולין, לפני סגירת הגבולות בעקבות פרוץ מלחמת העולם השנייה
לוין למד בבית ספר עממי "לדוגמה" על שם הנרייטה סאלד בתל אביב ואחר כך בתיכון עירוני א'.
צבא

בשנת 1953 התגייס לחיל השריון, שם שירת שלוש שנים וסיים בדרגת סמל ראשון. במסגרת מבצע קדש נלחם לוין ביחידת שריון כסייר. במהלך המלחמה נפגע הטנק שלו מפגיעה ישירה של פגז. כל אנשי הצוות בטנק נהרגו לוין היה היחיד שלא נפגע. אירוע טראומטי זה היווה אירוע משמעותי שהשפיע רבות על האמונה של לוין.
במלחמת ששת הימים (בשנת 1967) נלחם יחד עם יחידת השריון שלו ברמת הגולן.
לימודים אקדמיים

בשנת 1956, החל לוין ללמוד הנדסת מכונות בטכניון וסיים בהצטיינות בשנת 1959. בשנת 1960, במקביל להצטרפותו לרפא"ל, החל ללמוד לתואר שני בהנדסת מכונות בטכניון. בשנת 1970 נשלח מטעם רפא"ל לאוניברסיטת סטנפורד שבקליפורניה ללימודי תואר השלישי בהנדסת אווירונאוטיקה. הוא התמחה בתחום המתמטי שנקרא "משחקים דיפרנציאליים". את לימודי הדוקטורט סיים בהצטיינות.
עבודה

לוין עבד ברפא"ל בשנים 1960 ל-1990. במהלך שנים אלו היה מעורב בפיתוחים ביטחוניים רבים ותוך כדי עבודתו התקדם מתפקיד של מהנדס זוטר לראש פרויקט פיתוח הטיל "פופאי" ולתפקיד של מנהל חטיבה. במהלך עבודתו ברפא"ל ניהל למעלה מאלף מהנדסים.
במהלך שנות עבודתו ברפא"ל פיתח והוביל לוין את מתודולוגיית ניהול פרויקטי פיתוח, ניהול הסיכונים, והיה מחלוצי תחום הנדסת מערכות ברפא"ל ובתעשיות הביטחוניות ובישראל.
בשנת 1986 זכה לוין בפרס ביטחון ישראל.
בשנת 1990 החליט לוין לפרוש מרפא"ל, לאחר שתפקיד מנכ"ל רפא"ל הוצע למשה (מוסה) פלד.
עם סיום עבודתו ברפא"ל הקים לוין חברת ייעוץ עצמאית. במסגרת החברה ייעץ בתחומי התמחותו להרבה מגופי התעשייה, הצבא, והביטחון במדינה. שמו של לוין נודע בתעשייה כאחד המומחים בתחום ניהול מחקר ופיתוח והנדסת מערכת. לאור זאת הכנס השנתי בנושא הנדסת מערכת בשיתוף התעשייה האווירית ורפא"ל נקרא על שמו, וכן נקרא על שמו אחד מהאולמות הגדולים ברפא"ל.
אקדמיה

במהלך השנים פרסם לוין עבודת תיזה לתואר השני בתחום המכניקה, עבודת דוקטורט בתחום משחקי "רדיפה" (תת תחום של משחקים דיפרנציאליים), ספר בתחום המשחקים הדיפרנציאליים המשמש כספר לימוד באוניברסיטאות בעולם (בשם "Theory and Methods for Solving Game
Problems with Singular Surfaces, יצא לאור בשנת 1994 בהוצאת Springer Verlag) וכן ארבעה עשר מחקרים ופרסומים נוספים בכנסים וירחונים מדעיים בתחומי הנדסת מכונות ומשחקים דיפרנציאליים.
החל מ-1975 שימש כפרופסור אורח בטכניון, והחל מ-1990 גם כפרופסור אורח באוניברסיטת תל אביב, לוין העביר קורסי מוסמכים בנושאים: :משחקים דיפרנציאליים, ניהול פרויקט מחקר ופיתוח, ניהול תהליך החדשנות, בעיות נבחרות בניהול הייצור.
במישור האישי

לוין התחתן בשנת 1960 עם שרה ולזוג נולדו 4 ילדים.
על אף שלוין היה חילוני, רחש כבוד רב למסורת היהודית. באופן עצמאי קרא ולמד מדרשים והרבה להתעניין בנושאי היהדות והמקרא. לוין הרבה לשלב בין המדרשים לבין העבודה וההוראה האקדמית. דבר שהפך עם השנים לעוד אחד מסימני ההיכר שלו.
פרסומים מדעיים > עבודות תיזה

The Use of Springs for Quick Motions, a dissertation for M.Sc. degree, 1967. / Technion, Department of Applied Mechanics.
Decoy in Pursuit-Evasion Games, a dissertation for the degree of Doctor of Philosophy, 1973 / Stanford University, Department of Aeronautics & Astronautics.
פרסומים מדעיים > ספרים

J. Lewin, Differential Games - Theory and Methods for Solving Game Problems with Singular Surfaces, Springer-Verlag 1994
פרסומים מדעיים > פרסומים

J. Lewin, Constant Force by Coulomb Friction, Israel Journal of Technology, Vol. 2, No. 3, 1964, pp. 283-289.
J. Lewin, On the Solution of the Motion Equation for Spring-Mass Systems, Israel Journal of Technology, Vol. 4, No. 3, 1964, pp. 230-231.
J. Lewin, A Quick Release Mechanism, Handasa ve-Adrichalut, Vol. 26, No. 4, 1968,.
J. Lewin, A Varying Spring System, Handasa ve-Adrichalut, Vol. 27, No. 5, 1969, pp. 18-20.
J. Lewin, J. V. Breakwell, The Surveillance Evasion Game of Degree, Journal of Optimization Theory and Applications, Vol. 16, No. 3/4, 1975, pp. 339-355.
J. Lewin, The Bang-Bang-Bang Problem - Revisited, Journal of Optimization Theory and Applications, Vol. 18, No. 3, 1976, pp. 429-432.
J. Lewin, J. Shinar, and A. Marari, Comment on the Notion of Loft Ceiling, AIAA Journal of Aircraft, Vol. 14, No. 5, 1977, pp. 510-512.
J. Lewin, G. J. Olsder, Conic Surveillance Evasion, Journal of Optimization Theory and Applications, Vol. 27, No. 1, 1979, pp. 107-127.
J. Lewin, The Lion and Man Problem - Revisited, Journal of Optimization Theory and Applications, Vol. 49, No. 3, 1986, pp. 411-430.
J. Lewin, G. J. Olsder, The Isotropic Rocket Surveillance Game, Comput. Math. Applic, Vol. 18, 1989, pp. 15-34.
J. Lewin, The Circular Wall Pursuit, In: Advances in Dynamic Games and Applications, T. Basar, A. Haurie Editors,Birkhauser, Boston 1994, pp. 136-146.
J. Lewin, Analysis of a New High Efficiency Self Locking Variable Helical Actuator, Proceedings of the 4th World Congress on the Theory of Machines and Mechanisms, New Castle on Tyne, 1975.
J. Lewin, The Transfer of Technology From Development to Production, Proceedings of the 4th Conference on Industry and Management Engineering, Tel Aviv, 1986.
יוסף (יוסי) לוין (ראשון מימין) בעת שרותו הצבאי (1954)
יוסף (יוסי) לוין מקבל את פרס ביטחון ישראל מידי יצחק רבין 1986
יוסף (יוסי) לוין עם ראש הממשלה יצחק שמיר
יחסי אוזבקיסטן–ארמניה

| יחסי ארמניה–אוזבקיסטן |
| --- | --- |
ארמניה: אוזבקיסטן


ארמניה: אוזבקיסטן
שטח (בקילומטר רבוע)
29,743: 447,400
אוכלוסייה
2,968,413: 36,534,946
תמ"ג (במיליוני דולרים)
24,212: 90,889
תמ"ג לנפש (בדולרים)
8,157: 2,488
משטר
רפובליקה: רפובליקה נשיאותית

ארמניה ואוזבקיסטן נהנות מיחסים טובים יחסית, שלעיתים נתפסים כבין היחסים העשירים ביותר בין ארמניה למדינה טורקית. שתי השגרירויות של שני העמים מוסמכות במוסקבה.
היסטוריה

לארמנים יש נוכחות ותיקה במרכז אסיה מאז ימי קדם, בה ארמנים, בעיקר סוחרים, יצרו קשרי סחר וקשרים כלכליים עם טורקים ממרכז אסיה.  זה המשיך כמעט ללא הפרעה, למרות שארמניה נפלה לידי האימפריה הביזנטית, שושלת ספאוויד  והאימפריה הרוסית המאוחרת, אם כי היא דעכה במאה ה -19.
חומרי מחקר ארמניים ורוסיים מצביעים על כך שבשנת 1890 התגוררו יותר מ -4,000 ארמנים במרכז אסיה, רבים באוזבקיסטן של ימינו ובמדינות שכנותיה. נתון זה טיפס ל -5,000 בשנת 1897 ולמעלה ל 25,000 בשנת 1917, על פי אותם מקורות. הקהילות הארמניות העיקריות היו בערים האוזבקיות בוכרה, קיווה, אנדיז'ן, קוקנד וטשקנט .[דרוש מקור]
מהגרים ארמנים עברו במספר רב לאזור מרכז אסיה, במיוחד במהלך מלחמת העולם הראשונה שאירעה רצח העם הארמני. כחלק מרוסיה הצארית ומאוחר יותר ברית המועצות, ארמנים אתניים היו אמונים על הגירה מתמשכת לאזור, וגם העלייה הארמנית נתקלה בהתנגדות מועטה מצד האוזבקים המקומיים.  אוזבקים וארמנים הצליחו להסתדר היטב עד לעליית הלאומיות האתנית בשנות התשעים שראו עימותים בין ארמנים לעמים מוסלמים, בעיקר טג'יקים, אך גם מיעוטם של אוזבקים, שהסתיימו קטלני.
עם זאת, עם פרוץ מלחמת האזרחים בטג'יקיסטן, אוזבקיסטן העצמאית החדשה סבלה ועידדה את הארמנים הנלחמים נגד הכוחות הנתמכים לטג'יקים במלחמה, בעיקר אסלאמיסטים. כתוצאה מכך, לאוזבקיסטן היו מיליציות ארמניות משלה שנלחמו בצד טשקנט, ובשביל מאמציה זכו במהרה להכרה בקרב אזרחי אוזבקיסטן.
בבעלותה של קרבה זו, ארמניה ואוזבקיסטן ייסדו קשר רשמי בעקבות נפילת ברית המועצות. בעקבות היחסים ההדוקים הללו הגיע המיעוט האתני הארמני של אוזבקיסטן בתוך המדינה, כאשר המיעוט הארמני שלה מקיים פסטיבלים שנתיים במדינה.  אוזבקיסטן היא ביתם של הקהילה הארמנית הגדולה והוותיקה ביותר במרכז אסיה. כיום חיים שם בין 40-70,000 ארמנים. באוזבקיסטן יש כמה כנסיות ארמניות, שתיהן נתפסות היטב על ידי האומה המארחת.
ב -19 באוקטובר 2019 נפגשו ראש ממשלת ארמניה ניקול פשיניאן ונשיא אוזבקיסטן שבקט מירזייאיב למשא ומתן רשמי ראשון אי פעם בין שתי המדינות. בהצהרת ממשלת ארמניה נאמר לאחר מכן כי מירזיייב ופשיניאן הסכימו להרחיב את היחסים בין מדינותיהם. בהקשר זה הציע מירזיייב להקים ועדה בין-ממשלתית אוזבקית-ארמנית בנושא שיתוף פעולה כלכלי.
היסטוריה > נגורנו-קרבאך

בשנת 2018 אמר שגריר אוזבקיסטן באזרבייג'ן כי אוזבקיסטן תחת האסלאם קרימוב סירבה ליצור קשרים דיפלומטיים עם ארמניה עד להסדר הסופי של הסכסוך ותמכה תמיד בעקביות באזרבייג'ן בזירה הבינלאומית.
בשנת 2020, המועצה הטורקית, אוזבקיסטן כמדינה חברה, גינתה את מתקפות הטילים בגנג'ה ב -2020 .
ראו גם

יחסי חוץ של ארמניה (אנ')
יחסי החוץ של אוזבקיסטן
ארמנים במרכז אסיה (אנ')
יחסי הודו – סרי לנקה

| יחסי הודו – סרי לנקה |
| --- | --- |
הודו: סרי לנקה


הודו: סרי לנקה
שטח (בקילומטר רבוע)
3,287,263: 65,610
אוכלוסייה
1,454,183,987: 23,135,235
תמ"ג (במיליוני דולרים)
3,549,919: 84,357
תמ"ג לנפש (בדולרים)
2,441: 3,646
משטר
דמוקרטיה

יחסי הודו-סרי לנקה הם היחסים הכלכליים והאידאולוגים שבין הודו לסרי לנקה.